1987–1988-ban közel álltak ahhoz, hogy visszatérjenek a legfelső osztályba, az utolsó fordulóban azonban nem sikerült kiharcolniuk az előlépést. A harmadik osztályba történő visszaesés után, miután 1994 januárjában Geoffrey Richmond lett a klubelnök, a vagyonuk jelentősen gyarapodott. Segítségével először léptek pályára a Wembley Stadionban, valamint a Premier League-be is kvalifikálták magukat, ahol két évadot töltöttek. Richmond „hat hetes őrülete” és az ITV Digital összeomlását követően csődbe mentek. 2003-ban a Centenáriumi-kupa a Bradford mellett az Aberdeen, a Swansea City és a Coleraine részvételével zajlott. A tornát az Aberdeen nyerte meg büntetőkkel. Ezt követően újabb anyagi károkat szenvedtek el, egészen a negyedosztályig estek vissza, az újabb előrelépésre egészen a 2012–2013-as évadig kellett várni. 2013 januárjában az első csapat voltak a negyedik ligás gárdák közül 1962 után, amely bejutott a Ligakupa-döntőbe, és a negyedik ilyen klub, amely a Wembley Stadionban játszott finálét.